اوکراینا درولت باشقانی ولودیمیر زلنسکی، روس عسگرلری گئری چکیلمه‌دن باریش دانیشیقلارینین باشلاماسینین ممکن اولمادیغینی سؤیله‌دی.
ولودیمیر زلنسکی، لویوده جمهورباشقانی رجب طیب اردوغان و بیرلشمیش میللتلر تشکیلاتینین باش کاتیبی آنتونیو گوترشله گئچیردیگی اوچلو مطبوعات توپلانتیسیندا دانیشدی.
زلنسکی، جمهورباشقانی اردوغان و گوترشی قوناق ائتمک‌دن بؤیوک ممنونیت دویدوغونو بیلدیررک،
"اؤزللیکله اوکراینانین تورپاق بوتؤولوگو و اگمنلیگینی دستکله‌دیکلری اوچون سایین گوترش و سایین جمهورباشقانی اردوغانا تشکور ائتمک ایسته‌ییرم" دئدی.
روسیانی اؤلکه‌سینه سالدیردیغی اوچون ترور گیریشیمینده اولماقلا سوچلایان زلنسکی، روسیا ایله باریش دیالوگو احتیمالی قونوسونا توخوندو.
اوکراینا لیدئری روسیایا گوونمه‌دیکلرینی و روسیانین هر گون اوکراینا شهرلرینه سالدیرماغا داوام ائتدیگینی بیلدیردی.
"باریش دانیشیقلارینین باشلاماسی اوچون روسیا اؤنجه ایشغال ائتدیگی توپاقلاری ترک ائتمه‌لیدیر" دئدی.
